میگھنا سنگھ

**میگھنا سنگھ** (پیدائش:18 جون 1994ء) ایک بھاتی کرکٹ کھلاڑی ہیں جو ریلوے کی خواتین کرکٹ ٹیم کے لیے کھیلتی ہیں۔  اگست 2021ء میں، سنگھ نے آسٹریلیا کے خلاف سیریز کے لیے بھارت کی خواتین کی کرکٹ ٹیم میں اپنا پہلا کال اپ کیا،  جس میں خواتین کے واحد ٹیسٹ میچ کے لیے بھارت کے دستے میں شامل کیا جانا بھی شامل ہے۔  انھوں نے 21 ستمبر 2021ء کو آسٹریلیا قومی خواتین کرکٹ ٹیم کے خلاف بھارت کے لیے خواتین ایک روزہ کرکٹ کھیلنے کا آغاز کیا۔  انھوں نے اپنا پہلا ٹیسٹ میچ 30 ستمبر 2021ء کو آسٹریلیا کے خلاف بھارت کے لیے بھی کیا۔  جنوری 2022ء میں، انھیں نیوزی لینڈ میں خواتین کرکٹ عالمی کپ، 2022ء کے لیے بھارت کی ٹیم میں شامل کیا گیا۔  انھیں نیوزی لینڈ کے خلاف ان کے واحد میچ کے لیے بھارت کی خواتین ٹوئنٹی20 بین الاقوامی دستے میں بھی شامل کیا گیا تھا۔ 

### پیدائش
میگھنا سنگھ بجنور، اتر پردیش، بھارت میں 18 جون 1994ء کو پیدا ہوئیں۔
### کرکٹ
چھوٹی عمر سے ہی، سنگھ نے اپنا سخت تربیتی عمل شروع کر دیا تھا جب کہ تربیت کے اوقات صبح 4 بجے شروع ہوتے تھے۔ اس کے والدین نے محسوس کیا کہ ان کی بیٹی کرکٹ کے بارے میں پرجوش ہے تو انھوں نے تربیت کے ذریعے اس کا ساتھ دیا۔ اطلاعات کے مطابق، سنگھ کرکٹ کی تربیت کے لیے اپنے والد کے ساتھ اندرون اتر پردیش میں قصبہ کوتوالی سے نہرو اسٹیڈیم، بجنور تک 24 کلومیٹر کا سفر کرتی رہی تھیں۔ یہ معمول روز شام کو بھی دہرایا جاتا تھا۔ 27 سالہ تیز گیند باز بھارت کے تین ان کیپ حاصل کرنے والی کھلاڑیوں میں سے ایک ہیں جنھیں ستمبر اکتوبر 2021ء میں ہوئے آسٹریلیا کے دورے کے لیے ٹیم میں شامل کیا گیا تھا۔ اپنے جدوجہد کے سالوں کے دوران میں، سنگھ کو بھارتی ریلوے میں نوکری مل گئی جو بظاہر اس کے 14 سالہ کرکٹ سفر میں واحد رکاوٹ تھی۔ سنگھ اسپنر پونم یادو کے بعد اتر پردیش کی دوسری خاتون کرکٹ کھلاڑی ہیں، جنھیں بھارتی ٹیم میں منتخب کیا گیا ہے۔ سنگھ کے کوچ لکشیا راج تیاگی نے دورء آسٹریلیا (2021ء) سے قبل کہا تھا، یہ ان کے لیے اپنی موجودگی کا احساس دلانے اور بھارتی ٹیم میں جگہ کے لیے دعویٰ کرنے کا بہترین موقع ہے۔ ان میں صلاحیت ہے۔ مجھے یقین ہے کہ وہ آسٹریلیا میں ایک اچھا کھیل پیش کریں گی۔ 27 سالہ کھلاڑی کی والدہ رینا سنگھ نے ہندوستان ٹائمز کو بتایا کہ سنگھ علاقے میں لڑکوں کے ساتھ کھیلنے والی واحد لڑکی تھی۔

### شماریات
میگھنا سنگھ نے 2021ء میں ٹیسٹ کرکٹ کھیلنا شروع کی، اب تک انھوں ںے صرف ایک ٹیسٹ میچ کھیلا، ان کا یہ پہلا ٹیسٹ میچ (کیپ نمبر 90) 30 ستمبر 2021ء کو آسٹریلیا قومی خواتین کرکٹ ٹیم سے کھیلا۔ جب کہ میگھنا سنگھ نے اپنا پہلا ایک روزہ بین لااقوامی کرکٹ میچ کھیلا اب تک انھوں نے صرف 3 میچ کھیلے ہیں، ان کا پہلا میچ (کیپ نمبر 132) 21 ستمبر 2021ء کو آسٹریلیا قومی خواتین کرکٹ ٹیم کے خلاف اور آخری 26 ستمبر 2021ء کو آسٹریلیا قومی خواتین کرکٹ ٹیم کے خلاف کھیلا۔ ٹیسٹ کی یک اننگ میں 2 رن، گیند بازی میں 126 گیندوں پر 66 رن دے کر 2 وکٹیں حاصل کیں ہیں، ایک روزہ کرکٹ کے تین میچوں کی دو اننگوں میں محض 3 رن بنائے ہیں اور گیند بازی میں 126 گیندوں پر 102 رن دے کر 1 وکٹ حاصل کی ہے۔

## حوالہ جات

زمرہ:غیر موجود مقام پیدائش (بقید حیات شخصیات)
زمرہ:بھارت کی خواتین ایک روزہ کرکٹ کھلاڑی
زمرہ:بھارت کی خواتین ٹیسٹ کرکٹ کھلاڑی
زمرہ:بھارتی خواتین کرکٹ کھلاڑی
زمرہ:بقید حیات شخصیات
زمرہ:1994ء کی پیدائشیں
زمرہ:اتر پردیش خواتین کرکٹ ٹیم کی کھلاڑی
زمرہ:بجنور کی شخصیات
زمرہ:اتر پردیش کے کرکٹ کھلاڑی
زمرہ:سینٹرل زون خواتین کرکٹ ٹیم کی کھلاڑی
زمرہ:ریلویز خواتین ٹیم کی کرکٹ کھلاڑی
زمرہ:بھارت کی خواتین عالمی ٹوئنٹی/20 کرکٹ کھلاڑی
زمرہ:کرکٹ میں دولت مشترکہ کھیل کے تمغا یافتگان
زمرہ:ویکی ڈیٹا سے مطابقت رکھنے والی مختصر تفصیل